CELEX: 62012TN0166
Language: el
Date: 2012-04-10 00:00:00
Title: Υπόθεση T-166/12: Προσφυγή της 10ης Απριλίου 2012 — Bolívar Cerezo κατά ΓΕΕΑ — Renovalia Energy (RENOVALIA)

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/22
            
         Προσφυγή της 10ης Απριλίου 2012 — Bolívar Cerezo κατά ΓΕΕΑ — Renovalia Energy (RENOVALIA)
   (Υπόθεση T-166/12)
   2012/C 194/38
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγων: Juan Bolívar Cerezo (Γρανάδα, Ισπανία) (εκπρόσωπος: I. M. Barroso Sánchez-Lafuente, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Renovalia Energy, SA (Villarobledo, Ισπανία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 26ης Ιανουαρίου 2012, στην υπόθεση R 663/2011-1, και, κατά συνέπεια, να καταχωρίσει το κοινοτικό σήμα υπ. αριθ. 8 631 814«RENOVALIA» που διακρίνει «Ασφάλειες, χρηματοπιστωτικές υποθέσεις, χρηματικά ζητήματα, υποθέσεις ακινήτων» της κλάσεως 36·
            
         
               —
            
            
               να καταδικάσει τους αντιδίκους στα δικαστικά έξοδα.
            
         
      Λόγοι και κύρια επιχειρήματα
   
   
      Αιτών την καταχώριση του κοινοτικού σήματος: ο προσφεύγων
   
      Σήμα προς καταχώριση: Λεκτικό σήμα «RENOVALIA» για προϊόντα και υπηρεσίες των κλάσεων 11, 25, 35, 36, 37 και 41 — Αίτηση καταχωρίσεως κοινοτικού σήματος υπ. αριθ. 8 631 814
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Renovalia Energy, SA
   
      Αντιταχθέν σήμα ή σημείο: Λεκτικά ισπανικά σήματα «RENOVA ENERGY» και «RENOVAENERGY» και εμπορική επωνυμία «RENOVALIA» για υπηρεσίες της κλάσεως 36
   
      Απόφαση του τμήματος ανακοπών: Μερική αποδοχή της ανακοπής
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Υφίσταται κίνδυνος συγχύσεως μεταξύ, αφενός, του ισπανικού σήματος υπ. αριθ. 2 715 975«RENOVALIA» του προσφεύγοντος, το οποίο έχει προτεραιότητα, και, αφετέρου, των ισπανικών αντιπαρατιθέμενων σημάτων και θα ασκηθεί ενώπιον του οικείου ισπανικού δικαστηρίου αίτηση περί αναγνωρίσεως της ακυρότητας των αντιπαρατιθέμενων ισπανικών σημάτων, με αποτέλεσμα τα εν λόγω σήματα να μη δύνανται να αντιταχθούν εγκύρως κατά της καταχωρίσεως του κοινοτικού σήματος του οποίου ζητείται η καταχώριση